stanford-oval/wikipedia huggingface dataset:
พรรคไทยศรีวิไลย์
กระแสวิจารณ์

ในโลกโซเชียลมีการแชร์ข้อความขอรับบริจาคของพรรคไทยศรีวิไลย์ จนมีกระแสวิพากษ์วิจารณ์กันมาก โดยในเพจ พรรคไทยศรีวิไลย์ ระบุว่า ”ร่วมบริจาคทุนได้ตามบัญชีนี้ครับ  พรรคการเมืองของประชาชน โดยประชาชน เพื่อประชาชน อย่างแท้จริง” ปรากฏว่ามีผู้มาแสดงความคิดเห็นจำนวนมาก  โดยส่วนใหญ่เป็นห่วงว่าการขอบริจาครูปแบบดังกล่าวเหมาะสมหรือไม่
แหล่งข้อมูลอื่น

พรรคไทยศรีวิไลย์ ที่เฟซบุ๊ก
| ด ค กพรรคการเมืองไทย |
| --- | --- |
พรรคในสภาผู้แทนราษฎรไทย  (สมัยล่าสุด, พ.ศ. 2566–ปัจจุบัน):  พรรคประชาชน (143)  พรรคเพื่อไทย (142)  พรรคภูมิใจไทย (70)  พรรครวมไทยสร้างชาติ (36)  พรรคประชาธิปัตย์ (25)  พรรคกล้าธรรม (24)  พรรคพลังประชารัฐ (20)  พรรคชาติไทยพัฒนา (10)  พรรคประชาชาติ (9)  พรรคไทยสร้างไทย (6)  พรรคชาติพัฒนา (3)  พรรคไทรวมพลัง (2)  พรรคประชาธิปไตยใหม่ (1)  พรรคเป็นธรรม (1)  พรรคเสรีรวมไทย (1)  พรรคไทยก้าวหน้า (1) 
พรรคที่เคยเป็นแกนนำรัฐบาล:  คณะราษฎร  พรรคสหชีพ  พรรคแนวรัฐธรรมนูญ  พรรคประชาธิปัตย์  พรรคธรรมาธิปัตย์ (พ.ศ. 2498)  พรรคเสรีมนังคศิลา  พรรคชาติสังคม  พรรคสหประชาไทย  พรรคกิจสังคม  พรรคชาติไทย  พรรคสามัคคีธรรม  พรรคความหวังใหม่  พรรคไทยรักไทย  พรรคพลังประชาชน (พ.ศ. 2541)  พรรคเพื่อไทย  พรรคพลังประชารัฐ 
พรรคที่เคยมีสมาชิก ในสภาผู้แทนราษฎร:  กล้าธรรม  ก้าวหน้า (พ.ศ. 2488)  ก้าวหน้า (พ.ศ. 2526)  ก้าวไกล  กิจประชาคม  กิจประชาธิปไตย (พ.ศ. 2522)  กิจสังคม  เกษตรกร (พ.ศ. 2517)  เกษตรสังคม  ขบวนการไฮด์ปาร์ค  ครูไทยเพื่อประชาชน  ความหวังใหม่  ชาติไทย  ชาติไทยพัฒนา  ชาตินิยม  ชาติประชาชน (พ.ศ. 2522)  ชาติประชาธิปไตย (พ.ศ. 2525)  ชาติพัฒนา (พ.ศ. 2535)  ชาติพัฒนา (พ.ศ. 2550)  ชาติสังคม  ถิ่นไทย  ท้องที่ไทย  ไท (พ.ศ. 2517)  ไท (พ.ศ. 2539)  ไทรวมพลัง  ไทรักธรรม  ไทสังคม  ไทยก้าวหน้า (พ.ศ. 2565)  ไทยรักไทย  ไทยสร้างไทย  ไทยศรีวิไลย์  ธรรมสังคม  ธรรมาธิปไตย  ธรรมาธิปัตย์ (พ.ศ. 2498)  นำไทย  แนวประชาธิปไตย  แนวรัฐธรรมนูญ  แนวร่วมสังคมนิยม  ประชากรไทย  ประชาชน (พ.ศ. 2490)  ประชาชน (พ.ศ. 2531)  ประชาชน (พ.ศ. 2567)  ประชาชนปฏิรูป  ประชาชาติ (พ.ศ. 2561)  ประชาธรรม  ประชาธรรมไทย  ประชาธิปไตย  ประชาธิปไตยใหม่  ประชาธิปัตย์  ประชานิยม  ประชาภิวัฒน์ (พ.ศ. 2561)  ประชาราช  ประชาราษฎร์ (พ.ศ. 2501)  ประชาเสรี  เป็นธรรม  แผ่นดินไทย (พ.ศ. 2517)  พลังชล  พลังท้องถิ่นไท  พลังธรรม  พลังธรรมใหม่  พลังปวงชนไทย  พลังประชาชน (พ.ศ. 2517)  พลังประชาชน (พ.ศ. 2541)  พลังประชารัฐ  พลังสังคมประชาธิปไตย  พลังสังคมใหม่  พลังใหม่  พลเมืองไทย  พัฒนาจังหวัด  พิทักษ์ไทย  เพื่อชาติ  เพื่อชาติไทย  เพื่อไทย  เพื่อแผ่นดิน  ฟื้นฟูชาติไทย  ภูมิใจไทย  มวลชน  มหาชน  มาตุภูมิ  มัชฌิมาธิปไตย  รักประเทศไทย  รักษ์ผืนป่าประเทศไทย  รักษ์สันติ  รวมไทยสร้างชาติ  รวมแผ่นดิน  รวมพลัง  ราษฎร (พ.ศ. 2529)  แรงงาน  เศรษฐกิจใหม่  เศรษฐกร  สนับสนุนนโยบายเกรียงศักดิ์  สยามปฏิรูป  สยามใหม่  สหชีพ  สหประชาไทย  สหประชาธิปไตย  สหภูมิ  สังคมก้าวหน้า  สังคมชาตินิยม  สังคมนิยมแห่งประเทศไทย  สังคมประชาธิปไตย (พ.ศ. 2525)  สันติชน  สัมมาชีพ-ช่วยชาวนา  สามัคคีธรรม  เสรีชน  เสรีธรรม (พ.ศ. 2522)  เสรีธรรม (พ.ศ. 2535)  เสรีนิยม (พ.ศ. 2525)  เสรีประชาธิปไตย  เสรีมนังคศิลา  เสรีรวมไทย  ใหม่  อธิปัตย์  อนาคตใหม่  อิสระ (พ.ศ. 2499)  อิสระ (พ.ศ. 2512)  เอกภาพ 
  สถานีย่อย:การเมือง  การเมืองไทย
สถานีโทรทัศน์แห่งประเทศโปแลนด์

| --- | --- |

ประเทศ:  โปแลนด์
พื้นที่แพร่ภาพ:  โปแลนด์
สำนักงานใหญ่: 17 Jan Paweł Woronicz street, วอร์ซอ, ประเทศโปแลนด์
แบบรายการ
ระบบภาพ: 576i (SDTV /PAL) 1080i (HDTV) สัดส่วนภาพ 4:3 และ 16:9
ความเป็นเจ้าของ
เจ้าของ: Telewizja Polska S.A.
ประวัติ
เริ่มออกอากาศ: 1952; 73 ปีที่แล้ว (1952)
ลิงก์
เว็บไซต์: TVP.pl
ตึกใหม่ พ.ศ. 2552
แตแลวิซยาปอลสกา หรือ เตเฟาเป (โปแลนด์: Telewizja Polska) เป็นสถานีโทรทัศน์แห่งหนึ่งของโปแลนด์ ซึ่งมีรัฐบาลโปแลนด์เป็นเจ้าของ โดยมีลักษณะเป็นสถานีโทรทัศน์แห่งชาติแบบสาธารณะ
ประวัติ

ทีวีพี เริ่มออกอากาศครั้งแรกเมื่อวันที่ 24 ตุลาคม พ.ศ. 2495 (เคยทดลองออกอากาศเมื่อ พ.ศ. 2478-2482 แล้ว) ออกอากาศในระบบขาวดำจนถึง พ.ศ. 2514 ในสมัยสาธารณรัฐประชาชนโปแลนด์
23 มีนาคม พ.ศ. 2535 ทีพี เปลี่ยนชื่อเป็น ทีวีพี และเปลี่ยนเวลาเปิดสถานีเป็น 06.00 น.
พ.ศ. 2548 ถึง พ.ศ. 2551 ทีวีพี จัดตั้ง สถานีโทรทัศน์แห่งใหม่ คือ สถานีโทรทัศน์กีฬา ทีวีพี สปอร์ต, สถานีโทรทัศน์ความละเอียดสูง ทีวีพี เอชดี, สถานีโทรทัศน์เกี่ยวกับเรื่องประเพณี และอื่นๆ ทีวีพี กัลเจอร่า (TVP Kultura) ทั้ง 3 สถานี ออกอากาศตลอด 24 ชั่วโมง ซึ่งในขณะนั้น รัฐบาลโปแลนด์ก็ได้มีการวางแผนพัฒนาโทรทัศน์ในระบบดิจิตอล ไปด้วย
ทีวีพี เคยออกอากาศละครโทรทัศน์ไทยเรื่อง ดิน น้ำ ลม ไฟ (Powietrze, Ogień, Ziemia i Woda) ในปี 1991 เป็นละครโทรทัศน์ไทยเรื่องแรกที่ออกอากาศทางโทรทัศน์ในทวีปยุโรป
สถานีโทรทัศน์ในการกำกับ

ทีวีพี 1 – ออกอากาศตั้งแต่เวลา 04.55 น. เป็นรายการ Notacje และปิดสถานีเวลา 02.30 น. รวมถึงรายการข่าว Wiadomości ออกอากาศ 08.30, 12.00 และ 19.30 น. และรายการข่าว คือ เทเลเอ็กเพส ออกอากาศ 17.00 น.
ทีวีพี 2 – ออกอากาศรายการตลก ซิตคอม ออกอากาศตั้งแต่เวลา 05.30 น. และปิดสถานีเวลา 03.20 น.
ทีวีพี อินโฟ – ทีวีพีฉบับท้องถิ่น เดิมชื่อ ทีวีพี 3 และ ทีวีพี รีจินอลนา
ทีวีพี โพลอเนีย – สถานีโทรทัศน์ดาวเทียม
ทีวีพี เอชดี – สถานีโทรทัศน์ความละเอียดสูง
สีประจำสถานี

พ.ศ. 2514–2535 สีน้ำเงิน
พ.ศ. 2535–2546 สีเขียว
พ.ศ. 2546–ปัจจุบัน สีฟ้า
แหล่งข้อมูลอื่น

เว็บไซต์อย่างเป็นทางการ
เว็บไซต์แฟนคลับอย่างเป็นทางการของทีวีพี
ภาพทดสอบทีวีพี
ฉลาด หิรัญศิริ

| ฉลาด หิรัญศิริ ม> ว.ม, ป.ช., ท.จ. |
| --- | --- |
พล.ท. ฉลาด ภาพเมื่อเป็นผู้บัญชาการกองกำลังทหารไทยในสาธารณรัฐเวียดนาม ผลัดที่ 2
เกิด: 4 มกราคม พ.ศ. 2466
เสียชีวิต: 21 เมษายน พ.ศ. 2520 (54 ปี) เรือนจำกลางบางขวาง อำเภอเมืองนนทบุรี จังหวัดนนทบุรี
สาเหตุเสียชีวิต: ประหารชีวิตด้วยการยิง
สัญชาติ: ไทย
การศึกษา: โรงเรียนนายร้อยทหารบก โรงเรียนเสนาธิการทหารบก วิทยาลัยเสนาธิการทหาร
อาชีพ: ทหาร
มีชื่อเสียงจาก: ผู้ก่อกบฏ 26 มีนาคม พ.ศ. 2520
สถานะทางคดี: ถูกประหารชีวิต

พิพากษาลงโทษฐาน:  บ่อนทำลายความมั่นคงของราชอาณาจักร ราชบัลลังก์ เศรษฐกิจของประเทศ หรือราชการแผ่นดิน  ร่วมกันเป็นตัวการสำคัญในการสะสมกำลังพลและอาวุธเพื่อเป็นกบฎ  ฆ่าเจ้าพนักงานโดยทารุณโหดร้าย 
บทลงโทษ: ประหารชีวิต
รายละเอียด
ผู้เสียหาย: รัฐบาลไทย
วันที่: 26 มีนาคม พ.ศ. 2520
ประเทศ: ประเทศไทย
รัฐ: กรุงเทพมหานคร
ตำแหน่ง: สวนรื่นฤดี ถนนนครราชสีมา แขวงวชิรพยาบาล เขตดุสิต
ตาย: พล.ต. อรุณ ทวาทศิน , 54 ปี
อาวุธ: ปืนพกขนาด.38
วันที่ถูกจับ: 26 มีนาคม พ.ศ. 2520
จำคุกที่: เรือนจำกลางบางขวาง
 

ยศที่ได้รับการแต่งตั้ง
รับใช้:  ไทย
แผนก/สังกัด:  กองทัพบกไทย
ประจำการ: พ.ศ. 2484 – 2520
ชั้นยศ:  พลเอก (ถอดยศ)
บังคับบัญชา: รองผู้บัญชาการทหารบก
การยุทธ์: กรณีพิพาทอินโดจีน สงครามมหาเอเชียบูรพา สงครามเกาหลี การก่อการกำเริบคอมมิวนิสต์ในประเทศไทย สงครามเวียดนาม
 
ฉลาด หิรัญศิริ เป็นนายทหารชาวไทย อดีตผู้บัญชาการทหารไทยในสาธารณรัฐเวียดนาม และผู้ช่วยผู้บัญชาการทหารบก เป็นนายทหารที่มีความพยายามก่อรัฐประหาร
การรับราชการทหาร

ในปี พ.ศ. 2483 พล.อ. ฉลาด เริ่มรับราชการในตำแหน่งรองผู้บังคับกองร้อย ในยศร้อยตรี ที่จังหวัดอุดรธานี โดยมี ร.อ. ประภาส จารุเสถียร เป็นผู้บังคับกองร้อย ต่อมาเมื่อเกิดสงครามเกาหลี พล.อ. ฉลาด จึงได้อาสาสมัครไปรบในตำแหน่งงานยุทธศาสตร์ แผน และงบประมาณ (ฝอ.3) ของกองกำลังทหารไทยในเกาหลี ต่อมาในปี พ.ศ. 2506 เขาได้รับตำแหน่งเสนาธิการ กรมยุทธศึกษาทหารบก อัตรายศ"พลตรี" ในปี พ.ศ. 2511 จึงได้รับยศ"พลโท" ในตำแหน่งผู้บัญชาการกองกำลังทหารไทยในสาธารณรัฐเวียดนาม ผลัดที่ 2 พล.อ. ฉลาด ปฏิบัติราชการสนามในสงครามเวียดนามได้อย่างดี จนได้รับหนังสือสดุดีวีรกรรมจากประธานาธิบดีเวียดนามใต้ หลังกลับจากราชการสงครามในเวียดนามใต้ ได้ดำรงตำแหน่งเป็นผู้บัญชาการสถาบันวิชาทหารบกชั้นสูง และก้าวสู่ตำแหน่งราชการในระดับสูงของกองทัพบกในระยะเวลาต่อมา ในสมัยของรัฐบาล ม.ร.ว.คึกฤทธิ์ ปราโมช เมื่อเขาอายุ 52 ปีเขาได้ดำรงตำแหน่งผู้ช่วยผู้บัญชาการทหารบกในปี พ.ศ. 2518 และได้รับการสนับสนุนให้ขึ้นสู่ตำแหน่งผู้บัญชาการทหารบก แต่สุดท้ายก็ผิดหวังเพราะรัฐบาล ม.ร.ว.คึกฤทธิ์ ปราโมช ประกาศยุบสภาในเดือนมกราคม พ.ศ. 2519 และหลังจากการจัดตั้งรัฐบาลใหม่ของ ม.ร.ว.เสนีย์ ปราโมช แล้ว พล.อ. ฉลาด จึงถูกย้ายออกจากกองทัพบกไปประจำกองบัญชาการทหารสูงสุด ในวันที่ 19 พฤษภาคม พ.ศ. 2519
การศึกษา

พล.อ. ฉลาด จบการศึกษา ดังนี้
โรงเรียนนายร้อยทหารบก (เป็นรุ่นเดียวกับ พล.อ. สายหยุด เกิดผล, พล.อ. ชาติชาย ชุณหะวัณ, พล.ต.ต. สง่า กิตติขจร)
โรงเรียนเสนาธิการทหารบก
วิทยาลัยเสนาธิการทหาร ประเทศสหรัฐอเมริกา
ตำแหน่งทหาร

พ.ศ. 2506 - ผู้บัญชาการโรงเรียนเสนาธิการทหารบก
พ.ศ. 2507 - เสนาธิการกรมยุทธศึกษาทหารบก
พ.ศ. 2509 - เจ้ากรมยุทธการทหารบก
พ.ศ. 2511 - ผู้บัญชาการกองกำลังทหารไทยในสาธารณรัฐเวียดนาม ผลัดที่ 2
พ.ศ. 2517 - รองเสนาธิการทหารบก
พ.ศ. 2518 - ผู้ช่วยผู้บัญชาการทหารบก
การก่อกบฏ

บทความหลัก: กบฏ 26 มีนาคม พ.ศ. 2520
ในเช้ามืดของวันที่ 26 มีนาคม พ.ศ. 2520 กำลังทหาร 1 กองร้อยในกรุงเทพฯ นำโดย พ.ต. อัศวิน หิรัญศิริ (บุตรชายของ พล.อ. ฉลาด) เข้ายึดศูนย์ปฏิบัติการกองทัพบก สวนรื่นฤดี เป็นกองบัญชาการ ในส่วนของ พ.ต. บุญเลิศ แก้วประสิทธิ์ กับ พ.ต. วิศิษฐ์ คงประดิษฐ์ นำกำลังทหารจากกาญจนบุรีเข้ามาสมทบตามแผน หลังจากคณะผู้ก่อการที่นำโดย พล.อ. ฉลาด ได้ออกแถลงการณ์ฉบับแรก พล.ต. อรุณ ทวาทศิน ได้เเย่งปืนเอ็ม 16ไปจาก ร.ท. ชูชีพ ปานวิเชียร พล.อ. ฉลาด ได้สั่งให้ พล.ต. อรุณ วางปืนและเมื่อพูดจบเขาก็ใช้ปืนพกขนาด.38 ยิงใส่ พล.ต. อรุณไป 1 นัด เเต่หลังจาก พล.ต. อรุณถูกยิง มือของ พล.ต. อรุณ ยังถือปืนเอ็ม16อยู่ในท่าพร้อมยิง เขาจึงยิงใส่ พล.ต. อรุณอีก 3 นัดจนทรุดตัวลงกับพื้น หลังจากนั้นเขาก็เรียกรถพยาบาลให้นำ พล.ต. อรุณ ไปส่งโรงพยาบาล แต่ก็เสียชีวิตในเวลาต่อมา
ช่วงสาย ฝ่ายรัฐบาลเริ่มควบคุมสถานการณ์ไว้ได้ และออกประกาศแจ้งให้ประชาชนทราบสถานการณ์ พร้อมกับสั่งการให้นำกำลังทหารเข้าปิดล้อมกองบัญชาการของคณะรัฐประหารที่สวนรื่นฤดี โดยกำหนดแนวทางปฏิบัติว่า ทำอย่างไรก็ได้แต่ต้องไม่ให้เสียเลือดเนื้อ
ตกบ่าย กำลังฝ่ายคณะรัฐประหารหมดทางสู้ กำลังทหารที่ออกไปยึดพื้นที่ต่าง ๆ เริ่มวางอาวุธมอบตัวกับฝ่ายรัฐบาล จนเหลือเฉพาะที่สวนรื่นฤดีที่ถูกล้อมด้วยกำลังรถถัง แต่ไม่มีการยิงต่อสู้กัน รัฐบาลจึงส่งตัวแทนเข้าเจรจา คือ พ.ต. สุรยุทธ์ จุลานนท์ นายทหารรุ่นเดียวกับ พ.ต. อัศวิน โดย พ.ต. สุรยุทธ์ แจ้งคณะรัฐประหารว่า พล.อ. เกรียงศักดิ์ ชมะนันทน์ รองผู้บัญชาการทหารสูงสุด จะเป็นผู้แทนฝ่ายรัฐบาลมาเจรจาเพื่อทำข้อตกลง โดยรัฐบาลยื่นข้อเสนอให้ พล.อ. ฉลาด และพวกผู้ก่อการยอมแพ้ และจะให้ลี้ภัยไปอยู่ที่ไต้หวัน นายทหารของคณะรัฐประหาร ซึ่งประกอบด้วย
พล.อ. ฉลาด หิรัญศิริ
พ.ต. สนั่น ขจรประศาสน์
พ.ต. บุญเลิศ แก้วประสิทธิ์
พ.ต. วิศิษฐ์ คงประดิษฐ์
พ.ต. อัศวิน หิรัญศิริ
ก็ออกจากสวนรื่นฤดีไปยังบ้านพัก พล.อ. ฉลาด ย่านลาดพร้าวเพื่อเตรียมตัวออกเดินทางไปไต้หวัน โดยจะขึ้นเครื่องบินที่สนามบินดอนเมือง แต่ว่าเครื่องบินกลับไม่เดินทาง ก่อนที่ผู้ก่อการทั้งหมดก็ถูกจับกุมเเละถูกดำเนินคดี ซึ่งพล.อ. ฉลาดถูกตัดสินประหารชีวิต ส่วน พ.ท. สนั่น ขจรประศาสน์, พ.ต. บุญเลิศ แก้วประสิทธิ์, พ.ต. วิศิษฐ์ ควรประดิษฐ์ และพ.ต. อัศวิน หิรัญศิริ ถูกตัดสินจำคุกตลอดชีวิต แต่ภายหลังก็ได้รับการนิรโทษกรรมเมื่อวันที่ 2 ธันวาคมของปีเดียวกัน
เสียชีวิต

วันที่ 21 เมษายน พ.ศ. 2520 เวลาประมาณ 14.00 น. เจ้าหน้าที่พี่เลี้ยงจึงได้เบิกตัว พล.อ. ฉลาด ออกจากแดนพิเศษไปยังห้องทำการแผนกควบคุม เขาได้ถามเชาวเรศน์ จารุบุศย์ซึ่งขณะนั้นยังเป็นเจ้าหน้าที่พี่เลี้ยง ในห้องทำการแผนกควบคุมว่า
"เชาวเรศน์ ญาติมาเยี่ยมผมเหรอ เขาอนุญาตให้เยี่ยมแล้วใช่ไหม"
เชาวเรศน์ก้มหน้าหลบสายตาของเขา และไม่ยอมตอบคำถาม พล.อ. ฉลาดจึงพูดกับเชาวเรศน์ว่า
"ถ้าวันนี้ ผมออกมาแล้วไม่ได้กลับเข้าไปในแดนอีก ผมฝากน้องนักศึกษาด้วยนะ" (นักศึกษาหมายถึงวิโรจน์ ตั้งวาณิชย์ และอภินันท์ บัวหะภักดี)
ในเวลา 14.20 น. หัวหน้าฝ่ายควบคุมกลางได้อ่านคำสั่งนายกรัฐมนตรีตามมาตรา 21 แห่งรัฐธรรมนูญการปกครองราชอาณาจักร พุทธศักราช 2519 ให้เขาฟัง พล.อ. ฉลาดฟังด้วยควาสงบก่อนจะเอื้อมมือไปหยิบคำสั่งมาดูแล้วเซ็นรับทราบ
พล.อ. ฉลาดได้เขียนพินัยกรรมลงในกระดาษจำนวน 4 แผ่น พล.อ. ฉลาด ปฎิเสธที่จะรับประทานอาหารมื้อสุดท้าย โดยขอดื่มน้ำส้ม 1 ขวด หรือบางแหล่งระบุว่าน้ำเย็นแก้วเดียว
ในเวลา 14.50 น. พระมหาเจียม อุตฎรา ได้เทศนาธรรมเรื่อง "ผลแห่งกรรมที่ทุกคน ได้ก่อไว้ จะต้องได้รับผลกรรมนั้นตามสนอง" เขาได้รับฟังอย่างสงบ โดยในการเทศน์ใช้เวลาทั้งหมด 15 นาที หลังจากพระมหาเจียมเทศน์จบ เขากล่าวสาธุและก้มกราบ 3 ครั้ง ก่อนจะประเคนดอกไม้ธูปเทียนและเงินติดกัณฑเทศน์ถวายพระเป็นจำนวน 100 บาท เขายังได้ถอดนาฬิกาโอเมกาจากข้อมือแล้วพนมมือขึ้นเหนือหัวพร้อมกับอธิษฐานสักครู่ก่อนถวายให้แก่พระมหาเจียม ถัดจากนั้นเจ้าหน้าที่พี่เลี้ยงได้พาตัวของเขาไปยังสถานที่หมดทุกข์เพื่อทำการประหารชีวิต เขาเดินด้วยสีหน้าปกติและไม่มีอาการวิตกกังวลหรือหวาดกลัว เมื่อถึงศาลาแปดเหลี่ยม เจ้าหน้าที่พี่เลี้ยงจึงได้เข้าผูกตาของเขาเพื่อเตรียมเข้าสู่สถานที่ประหารชีวิต และเขาถามเชาวเรศน์ว่า "เชาวเรศน์...ไม่ต้องปิดตาผมได้มั้ย" เชาวเรศน์จึงตอบกลับว่า"ต้องขออภัยด้วยครับท่านเป็นระเบียบ ผมขออนุญาตครับท่าน" เขาจึงพูดว่า
"ถ้าอย่างนั้นเชาวเรศน์ก็ท่าตามหน้าที่เถอะนะ แต่ขออะไรส้กอย่าง ก่อนยิง ผมขอเป็นคนให้สัญญาณเอง ถ้าหากผมพร้อมเมื่อไหร่ จะเขย่าดอกไม้ในมือ" เชาวเรศน์จึงตอบตกลง
โดยคำพูดสุดท้ายของ พล.อ. ฉลาด ระหว่างที่ประถม เครืองเพ่งซึ่งเป็นเพชฌฆาตกำลังเตรียมการประหารชีวิต คือ "ถ้าพร้อมแล้วบอกนะ" ก่อนจะยกมือกระดกขึ้นเพื่อเขย่าดอกไม้ในมือ หลังจากนั้นประถม เครื่องเพ่งได้เหนี่ยวไกปืนประหารชีวิต พล.อ. ฉลาด เมื่อเวลา 15.24 น. ซึ่งเขาเป็นบุคคลล่าสุดที่ถูกประหารชีวิตด้วยข้อหากบฏในประเทศไทย
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2514 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2511 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2514 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2505 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2498 –  เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.) (ประดับเปลวระเบิด)
พ.ศ. 2516 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2513 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2511 –  เหรียญราชการชายแดน (ช.ด.)
พ.ศ. 2498 –  เหรียญจักรมาลา (ร.จ.ม.)
พ.ศ. 2511 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
พ.ศ. 2500 –  เหรียญงานฉลอง 25 พุทธศตวรรษ
เครื่องราชอิสริยาภรณ์ > เหรียญสหประชาชาติ

สหประชาชาติ :
พ.ศ. 2496 –  เหรียญสหประชาชาติเกาหลี
เครื่องราชอิสริยาภรณ์ > ต่างประเทศ

สหรัฐ :
พ.ศ. 2512 –  ลีเจียนออฟเมอริต ชั้นนายทหาร
พ.ศ. 2498 –  เหรียญบรอนซ์สตาร์
พ.ศ. 2495 –  เพรสซิเดนเชิล ยูนิท ไซเทเชิน (ทหารบก)
ลาว :
พ.ศ. 2510 –  เครื่องราชอิสริยาภรณ์ล้านช้างร่มขาว ชั้นทุติยาภรณ์
เวียดนามใต้ :
พ.ศ. 2512 –  เครื่องอิสริยาภรณ์แห่งชาติเวียดนาม ชั้นที่ 3
พ.ศ. 2512 –  เครื่องอิสริยาภรณ์ราชการดีเด่นเวียดนาม ชั้นที่ 1 (ทหารเรือ)
พ.ศ. 2512 –  เหรียญรณรงค์เวียดนาม
พ.ศ. 2512 –  เหรียญบริการโยธาธิการ สื่อสาร และขนส่ง ชั้นที่ 1
พ.ศ. 2512 –  เหรียญเชิดชูเกียรติทหารผ่านศึก ชั้นที่ 1
ดูเพิ่ม

รายชื่อบุคคลที่ถูกประหารชีวิตด้วยการยิงเป้าในประเทศไทยตั้งแต่ พ.ศ. 2478-2530
บรรณานุกรม

เชาวเรศน์ จารุบุณย์ (2547). เพชฌฆาตคนสุดท้าย. กรุงเทพ: ดอกหญ้ากรุ๊ป. ISBN 974-924-446-X.
พล.อ. ฉลาด ในวันที่ถูกฝากขังที่เรือนจำชั่วคราวบางเขน จากคดีกบฎ 26 มีนาคม 2520
วีรศักดิ์ หวังศุภกิจโกศล

| วีรศักดิ์ หวังศุภกิจโกศลม> ว.ม., ป.ช., บ.ภ. |
| --- | --- |

รัฐมนตรีช่วยว่าการกระทรวงคมนาคม
ดำรงตำแหน่ง 22​ มีนาคม​ พ.ศ.​ 2564 – 18 มกราคม พ.ศ. 2566 (1 ปี 9 เดือน 27 วัน)ดำรงตำแหน่งร่วมกับ อธิรัฐ รัตนเศรษฐ
นายกรัฐมนตรี: พลเอก ประยุทธ์ จันทร์โอชา
ก่อนหน้า: ถาวร เสนเนียม
ถัดไป: มนพร เจริญศรี   สุรพงษ์ ปิยะโชติ
รัฐมนตรีช่วยว่าการกระทรวงพาณิชย์
ดำรงตำแหน่ง 10 กรกฎาคม พ.ศ. 2562 – 22​ มีนาคม​ พ.ศ.​ 2564   (1 ปี 8 เดือน 12 วัน)
นายกรัฐมนตรี: พลเอก ประยุทธ์ จันทร์โอชา
ก่อนหน้า: ชุติมา บุณยประภัศร
ถัดไป: สินิตย์ เลิศไกร​
สมาชิกสภาผู้แทนราษฎร   แบบบัญชีรายชื่อ
ดำรงตำแหน่ง 24 มีนาคม – 23 กรกฎาคม พ.ศ. 2562 (3 เดือน 29 วัน)
 
ข้อมูลส่วนบุคคล
เกิด: วีรศักดิ์ แซ่เฮง 20 พฤศจิกายน พ.ศ. 2498 (69 ปี) อำเภอพิมาย จังหวัดนครราชสีมา
พรรคการเมือง: ภูมิใจไทย (2554–2566)
คู่สมรส: ยลดา หวังศุภกิจโกศล (สมรส 2542)
บุตร: สุดาวรรณ หวังศุภกิจโกศล   อาทิตย์ หวังศุภกิจโกศล   วีรียา หวังศุภกิจโกศล
ทรัพย์สินสุทธิ: 242.7 ล้านบาท (พ.ศ. 2568)

วีรศักดิ์ หวังศุภกิจโกศล (เกิด 20 พฤศจิกายน พ.ศ. 2498) ชื่อเล่น ป้อ อดีตรัฐมนตรีช่วยว่าการกระทรวงคมนาคม และอดีตรัฐมนตรีช่วยว่าการกระทรวงพาณิชย์ ในรัฐบาลพลเอกประยุทธ์ จันทร์โอชา และอดีตสมาชิกสภาผู้แทนราษฎร แบบบัญชีรายชื่อ
ประวัติ

วีรศักดิ์ เกิดวันที่ 20 พฤศจิกายน พ.ศ. 2498 เป็นบุตรนายปักเอี่ยม นางลิ้มจวง แซ่เฮง ด้านครอบครัวสมรสกับนางยลดา หวังศุภกิจโกศล นายกองค์การบริหารส่วนจังหวัดนครราชสีมา (ชื่อเดิม: วิชุดา จิตรพิทักษ์เลิศ) เมื่อวันที่ 14 มิถุนายน พ.ศ. 2542 มีบุตร 3 คน คือ สุดาวรรณ หวังศุภกิจโกศล รัฐมนตรีว่าการกระทรวงวัฒนธรรม, อาทิตย์ หวังศุภกิจโกศล สส.นครราชสีมา และวีรียา หวังศุภกิจโกศล
สำเร็จการศึกษา ศิลปศาสตรบัณฑิต สาขารัฐศาสตร์ จากมหาวิทยาลัยรามคำแหง
การทำงาน

วีรศักดิ์ เคยดำรงตำแหน่งเป็นกำนันตำบลกุดโบสถ์ อำเภอเสิงสาง จังหวัดนครราชสีมา ซึ่งได้รับรางวัลกำนันแหนบทองคำ 2 ปี รวมถึงเคยเป็นประธานบริหารบริษัท แป้งมันเอี่ยมเฮง จำกัด
งานการเมือง

วีรศักดิ์ ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ ในสภาผู้แทนราษฎรไทย ชุดที่ 25 ก่อนที่จะได้รับตำแหน่งเป็นรัฐมนตรีช่วยว่าการกระทรวงพาณิชย์ ในคณะรัฐมนตรีไทย คณะที่ 62 และได้ลาออกจากสมาชิกสภาผู้แทนราษฎรในเวลาต่อมา
ในเดือนมีนาคม พ.ศ. 2564 เขาได้รับแต่งตั้งให้ย้ายไปเป็นรัฐมนตรีช่วยว่าการกระทรวงคมนาคม จนกระทั่งในเดือนมกราคม พ.ศ. 2566 เขาได้ลาออกจากตำแหน่งกรรมการบริหารพรรคภูมิใจไทย และเตรียมตัววางมือทางการเมืองเนื่องจากมีปัญหาสุขภาพ
งานการเมือง > สมาชิกสภาผู้แทนราษฎร

วีรศักดิ์ หวังศุภกิจโกศล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคภูมิใจไทย
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2564 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2556 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
ตีรัสปอล

| ตีรัสปอล Tiraspol, Тирасполь |
| --- | --- |
เทศบาล
อนุสาวรีย์เลนิน, Church of the Nativity, ศาลากลาง, Stalinist Palace of Culture, ซูเปอร์มาร์เก็ตเชอริฟฟ์, รถโดยสารประจำทางไฟฟ้าของเมือง, จัตุรัสซูโวนอฟ
   ธง ตราอาร์ม
ตีรัสปอลที่ตั้งในทรานส์นีสเตรียแสดงแผนที่ประเทศมอลโดวาตีรัสปอลตีรัสปอล (ยุโรป)แสดงแผนที่ยุโรป
พิกัด: 46°50′25″N 29°38′36″E﻿ / ﻿46.84028°N 29.64333°E﻿ / 46.84028; 29.64333
ประเทศ (โดยนิตินัย):  มอลโดวา
ประเทศ (โดยพฤตินัย):  ทรานส์นีสเตรีย
การปกครอง
 • Head of the State Administration of Tiraspol: Oleg Dovgopol
พื้นที่
 • ทั้งหมด: 55.56 ตร.กม. (21.45 ตร.ไมล์)
ความสูง: 26 เมตร (85 ฟุต)
ประชากร (2015)
 • ทั้งหมด: 133,807 คน
รหัสพื้นที่: + 373 533
เว็บไซต์: tirasadmin.org
ตีรัสปอล (โรมาเนีย: Tiraspol, Тираспол, เสียงอ่านภาษาโรมาเนีย: [tɪˈrɑspilʲ]; รัสเซีย: Тира́споль เสียงอ่านภาษารัสเซีย: [tʲɪˈraspəlʲ]; ยูเครน: Тирасполь) เป็นเมืองใหญ่อันดับ 2 ของประเทศมอลโดวา และเป็นเมืองหลวงอย่างไม่เป็นทางการของทรานส์นีสเตรีย ตั้งอยู่บนริมฝั่งตะวันตกของแม่น้ำนีสเตอร์ ตีรัสปอลเป็นเมืองศูนย์กลางภูมิภาคในการผลิตอุตสาหกรรมเบา เช่น เฟอร์นิเจอร์และผลิตภัณฑ์ไฟฟ้า มีการผลิตเหล้าองุ่น
เมืองนี้สร้างขึ้นเมื่อปี ค.ศ. 1792 ถึงแม้ว่าหลายชนชาติอาศัยอยู่นานกว่าพันปี เป็นเมืองหลวงของสาธารณรัฐโซเวียตมอลโดวาในสหภาพโซเวียตจนถึง ค.ศ. 1940 ถูกทำลายอย่างหนักระหว่างสงครามโลกครั้งที่สอง วันฉลองเมืองตรงกับวันที่ 14 ตุลาคม ของทุกปี
อ่านเพิ่ม

Tiraspol (p. 422) at Miriam Weiner's Routes to Roots Foundation
แหล่งข้อมูลอื่น > ลิงก์ที่ไม่ใช่ทรานส์นีสเตรีย

Tiraspol, Moldova ที่ JewishGen
Tyraspol (Tiraspol) in the Geographical Dictionary of the Kingdom of Poland (1892)(ในภาษาโปแลนด์)
Current weather at Tiraspol from Yahoo!
Article about travelling to Tiraspol at Lonely Planet
Tiraspol telephone directory
Yellow pages of Tiraspol
แหล่งข้อมูลอื่น > ลิงก์ของทรานส์นีสเตรีย

Tiraspol.info (ในภาษารัสเซีย)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่
แทรวิส สก็อตต์

| แทรวิส สก็อตต์ |
| --- | --- |
สก็อตต์ในปี 2025
เกิด: Jacques Bermon Webster II  (1991-04-30) 30 เมษายน ค.ศ. 1991 (33 ปี) ฮิวสตัน รัฐเท็กซัส สหรัฐอเมริกา
ชื่ออื่น:  ลา เฟลม  แค็กตัสแจ็ก  ทราฟ  ทราวี$ สก็อตต์ 
การศึกษา: Elkins High School
อาชีพ:  แร็ปเปอร์  นักร้อง  นักแต่งเพลง  โปรดิวเซอร์เพลง 
คู่รัก: ไคลี เจนเนอร์ (2017–2023)
บุตร: 2
อาชีพทางดนตรี
แนวเพลง:  ฮิปฮอป  แทร็ป  ป็อปแร็ป  แร็ปไซเคเดลิก 
เครื่องดนตรี:  เสียงร้อง  ออโตจูน  ดรัมแมชชีน  คีย์บอร์ด  ซินเทไทเซอร์  แซมเพลอร์ 
ช่วงปี: 2008–ปัจจุบัน
ค่ายเพลง:  แกรนด์ฮัสเซิล  เอพิก  เวรีกูดบีตส์  แค็กตัสแจ็ก 
 นักดนตรี
เว็บไซต์: travisscott.com
ลายมือชื่อ

แจ็กส์ เบอร์มอน เว็บสเตอร์ ที่ 2 (อังกฤษ: Jacques Bermon Webster II, เกิด 30 เมษายน ค.ศ. 1991) หรือชื่อในวงการคือ แทรวิส สก็อต (Travis Scott ชื่อเดิม Travi$ Scott) เป็นแร็ปเปอร์ นักร้อง และโปรดิวเซอร์เพลงชาวอเมริกัน ชื่อนักร้องของเขามาจากชื่อของคุณลุงคนโปรดของเขา แทรวิส รวมกับชื่อแรกของผู้เป็นแรงบันดาลใจสำคัญของเขา คิด คัดดี (ชื่อจริง สก็อตต์ เมสคัดดี; Scott Mescudi)
สตูดิโออัลบั้มเปิดตัวของเขา โรเดโอ (2014) ซึ่งนำด้วยเพลง "แอนทิโดต" ปล่อยในปี 2015 ตามด้วยอัลบั้มที่สองของเขาในปี 2016 เบิดส์อินเดอะแทร็ปซิงแม็กไนต์ ซึ่งเป็นอัลบั้มแรกของเขาที่ติดชาร์ต บิลบอร์ด 200 ในปี 2018 เขาปล่อยสตูดิโออัลบั้มชุดที่สาม แอสโตรเวิลด์ ซึ่งมีซิงเกิล "ซิกโกโหมด" (ร่วมกับเดรก) เป็นซิงเกิลแรกของเขาที่ติดอันดับหนึ่งบนชาร์ต บิลบอร์ด ฮอต 100 ปลายปี 2019 ค่ายเพลงแค็กตัสแจ็กออกอัลบัมรวมเพลงของสก็อตต์ในชื่อ แจ็กบอยส์ ขึ้นเป็นอัลบั้มอันดับหนึ่งครั้งแรกของเขาบน บิลบอร์ด 200 ในปี 2020 เขาได้รับการเสนอชื่อรางวัลแกรมมี 8 ครั้ง และเคยชนะรางวัลบิลบอร์ดมิวสิกอะวอดส์กับรางวัลลาตินแกรมมี
แหล่งข้อมูลอื่น

Travis Scott ที่มิวสิกเบรนซ์
แทรวิส สก็อตต์ ที่อินเทอร์เน็ตมูวีเดตาเบส
จักรภพ เพ็ญแข

ระวังสับสนกับ จักรภพ ภูริเดช
| จักรภพ เพ็ญแขต> ช., ต.ม. |
| --- | --- |
จักรภพ ใน พ.ศ. 2561

รัฐมนตรีประจำสำนักนายกรัฐมนตรี
ดำรงตำแหน่ง 6 กุมภาพันธ์ พ.ศ. 2551 – 30 พฤษภาคม พ.ศ. 2551 (113 วัน)ดำรงตำแหน่งร่วมกับ  ชูศักดิ์ ศิรินิล
นายกรัฐมนตรี: สมัคร สุนทรเวช
ก่อนหน้า: ทิพาวดี เมฆสวรรค์ ธีรภัทร์ เสรีรังสรรค์
ถัดไป: สุขุมพงศ์ โง่นคำ สุพล ฟองงาม
โฆษกประจำสำนักนายกรัฐมนตรี
ดำรงตำแหน่ง 9 ธันวาคม พ.ศ. 2546 – 14 มีนาคม พ.ศ. 2548 (1 ปี 96 วัน)
นายกรัฐมนตรี: ทักษิณ ชินวัตร
ก่อนหน้า: ศิธา ทิวารี
ถัดไป: เฉลิมเดช ชมพูนุท
 
ข้อมูลส่วนบุคคล
เกิด: 21 ตุลาคม พ.ศ. 2510 (57 ปี) เขตบางแค กรุงเทพมหานคร ประเทศไทย
พรรคการเมือง: ไทยรักไทย (2541–2549)  พลังประชาชน (2549–2551)
คู่สมรส: สุไพรพล ช่วยชู (สมรส 2568)

จักรภพ เพ็ญแข (เกิด 21 ตุลาคม พ.ศ. 2510) ชื่อเล่น เอก อดีตรัฐมนตรีประจำสำนักนายกรัฐมนตรี ในรัฐบาลสมัคร สุนทรเวช โฆษกประจำสำนักนายกรัฐมนตรี ในรัฐบาลทักษิณ ชินวัตร บุตรนางณัฐวรรณ เพ็ญแข อดีตผู้บริหารสถานีโทรทัศน์พีทีวี อดีตผู้ดำเนินรายการโทรทัศน์ อดีตนักวิเคราะห์ข่าวต่างประเทศที่มีชื่อเสียง และเป็นผู้เปลี่ยนแปลงการบริหารงานสถานีโทรทัศน์แห่งชาติของสถานีวิทยุโทรทัศน์แห่งประเทศไทย จากเดิมคือ Television of Thailand (Channel 11) ไปสู่  National Broadcasting Services of Thailand
ประวัติ

ดร.จักรภพ เพ็ญแข เกิดเมื่อวันที่ 21 ตุลาคม พ.ศ. 2510 ศึกษาชั้นประถมศึกษา และมัธยมศึกษา ที่โรงเรียนสาธิตแห่งมหาวิทยาลัยเกษตรศาสตร์ จากนั้น เข้าศึกษาต่อที่คณะรัฐศาสตร์ สาขาความสัมพันธ์ระหว่างประเทศ จุฬาลงกรณ์มหาวิทยาลัย เมื่อจบปริญญาตรีแล้ว จึงเข้าศึกษาต่อระดับปริญญาโทและปริญญาเอก ที่วิทยาลัยระหว่างประเทศศึกษาชั้นสูงพอล เอช. นิทซ์ (SAIS) มหาวิทยาลัยจอนส์ฮอปกินส์ สหรัฐอเมริกา
เริ่มการทำงานครั้งแรกกับเครือเจริญโภคภัณฑ์อยู่ระยะหนึ่ง แล้วลาออกไปเข้ารับราชการเป็นเจ้าหน้าที่ทูต กรมสารนิเทศ กระทรวงการต่างประเทศ ต่อมาได้ลาออกมาทำงานสื่อมวลชนเต็มตัว โดยเป็นผู้ดำเนินรายการโทรทัศน์หลายรายการ เป็นระยะเวลากว่าสิบปี ภายหลังเข้าสู่วงการเมือง ด้านชีวิตครอบครัวสมรสกับ นาย สุไพรพล ช่วยชู